Ուրախացանք, որ Զանգվի այդ հատվածը մաքուր և խնամված տեսանք։ Դա բացատրվում էր նրանով, որ մոտակայքում գտնվում էր ոսկերչական մի մեծ գործարան, և Զանգվի այդ հատվածը նրանց տարածքն էր համարվում։ Ուստի այն խնամված էր, գեղեցիկ և կանաչով պատված։ Այդիսկ պատճառով մենք մի փոքր շեղվեցինք մեր նախնական ծրագրից։ Ճամփորդությունն ավելի շատ նմանվեց քայլարշավի: Բացահայտում էինք մեր Երևանի ծակուծուկերը: Մեր պատմական գեղեցիկ բերդերի ու շենքերի ավերակները, որոնք արդեն թաքնվել են նորակառույցների ետևում: Առաջին անգամ եղանք Հաղթանակի կամրջի տակ, երազանք պահեցինք: Հետո նստեցինք Զանգվի ափին։ Ունկնդրեցինք նրա խշշոցը։ Նախաճաշեցինք, զրուցեցինք, ասմունքեցինք: Հետո զմայլվեցինք կակաչներով, երիցուկներով: Պատվելի Թամարը մեզ մի հետաքրքիր առասպել պատմեց կակաչների մասին: